《题曾储桥西别野》
明代·陈良珍

萧萧蓬户隐蒿莱，仲蔚柴门郁不开。邻栅低连穿曲径，石桥西断隔纤埃。

乘閒竹下题诗入，薄暮花间载酒回。莫道幽栖终寂寞，问奇长有故人来。

作者简介：陈良珍，初名便殿，字在璞。南海人。明世宗嘉靖二十八年（一五四九）举人。官永州丞。著有《在璞文稿》、《在璞诗稿》。清黄登辑《岭南五朝诗选》卷四、清温汝能《粤东诗海》卷二六有传。